12 0. M. REUTER. 
Habitatio: ut supra. 
Descriptio: Corpus plerumque oblongo-ovale, rarius late ovatum vel elongatum, 
cylndricum, planum vel magis minusve convexum, interdum globosum; corneum vel 
coriaceum, capite segmentisque omnibus thoracis et abdominis distincte discretis vel 
raro segmento primo et secundo ventrali connexis. Caput forma variabile. Rostrum 
semper retrorsum vergens, 3—5-articulatum, plerumque liberum, e capitis antico et 
supero enascens et basi a coxis anticis remotum, raro his appropinquatum, in hoc 
casu autem sub labro occultum, inarticulatum. Oculi compositi in lateribus capitis 
positi. Ocelli duo, inter vel pone oculos positi, vel nulli. Antennae typice 3—5 arti- 
culatae. Pronotum structura varians, raro supra scutellum usque productum. Alae 
superiores horisontales; vel parte basali saltem externa (corio) coriaceae, parte apicali 
(imembrana) membranaceae et se subtegentes (hemelytra); vel coriaceae, membrana à 
corio haud vel obsolete discreta, parte basali tamen interna (clavo) plerumque a corio 
discreta (homelytra), venis tantum nonnullis, interdum obsoletis, interdum areolas 
oblongas formantibus instructae et area marginali distincta, sed angusta, linea im- 
pressa vel vena postcostali intus determinata, saepe praeditae; interdum magis minusve 
corneae vel hyalinae, venis pluribus elevatis (vel costis) reticulatim unitis aliisque 
2—5 majoribus et adhuc magis elevatis areolam longitudinalem disci formantibus 
(sagenae); saepe abbreviatae vel omnino deficientes. Alae inferiores totae hyalinae, 
venarum directione eidem alarum superiorum omnino dissimili, ad marginem anteriorem 
typice venis duabus approximatis vel distantibus areolam antice occlusam formantibus, 
areola hac venas apicalem et decurrentem emittente; disco venis nonnullis longitudinalibus 
(,lineatis“ et ,radiantibus“). Pectus medio vel planum vel longitudinaliter carinatum vel 
canaliculatum. Prostethium medio apicis in mucronem triangularem inter acetabulas 
coxarum anticarum positum (xyphum nominatum) saepe productum. Meso- et me- 
tastethium simplicia vel à partibus pluribus, lineis subtilibus impressis determinatis, 
composita, Abdomen typice a segmentis abdominalibus 6 genitalibusque 3, quarum 
1 vel 2 saepe deficientibus, compositum; segmentum ultimum abdominale feminae interdum 
segmentis genitalibus simile et ad apparatum genitalem pertinens; segmentum primum 
cenitale maris saepe segmentis abdominalibus omnino consimile. Acetabula utrinque in 
margine apicali pro-, meso- et metastethii (acetabula antica rarius in disco prostethii) 
excisa. Pedes cursori, gressorti, saltatorii vel natatorii, raro fossorii, remigatorii 
vel raptatorii, tarsis plerumque bi- ‘vel tri-articulatis, raro articulo unico; articulo 
ultimo apice vel paullo ante apicem unguiculis duobus (raro unguiculo unico), in 
pedibus anticis vel posticis interdum deficientibus, instructo. 
Sectio G YMN 0 GC E RATA rx. 
Geocores, Geocorisae Auctt., Geocorisae et Amphibicorisae Li. Dur, Hemero- 
corisiae et Harpagocorisiae Kor. 
Diagnosis: Antennis exsertis, saltem capitis longitudine, articulis processibus 
lateralibus omnino destitutis: rostro e capitis parte antica et supera enascente, 
basi longius à coxis anticis remoto: pedibus nunquam natatoriis. 
